اوروپا بیرلیگی کمیسیونی نینگ باشلیغی اورزولا فن در لاین, ینگی تور کرونا ویروس (کووید 19) گه قرشی کوره ش توغریسیده ییترلی تیارگرلیک اوتکزمه گن لیک لری و ایتالیا گه کیره کلی امکانیت لر نی تامین ایتیب بیره آلمه گن لیک لری نی اعتراف ایتدی.
بروکسل ده بولیب اوتگن اوروپا پارلمانی عمومی کینگشی ییغیلیشی ده معروضه قیلگن فن در لاین, اولکه لرنی اوز ارا همکارلیککه چقیردی.
فن در لاین,  کرونا ویروس بحرانی باشله گن پیتده, هیچ کیمسه نینگ تیار ایمس لیگی نی قبول ایترایکن, "ایتالیا نینگ اینگ کوپ احتیاج حس ایتگن پیتده هم هیچ کیمسه اونینگ یانیده بولمه دی. شوباعث اوروپا نامیدن قلباً کیچریم سوره یمن" دییه قید ایتدی.
"اوروپا قیسقه بیر مدت مابینیده اوزی نی قوریش اوچون همه نی قوریشی کیره ک ایکن لیگی نی درک ایتدی" دییه قید ایتگن فن در لاین, حاضرگی شرایط ده کیچریم سوره ش اورنیگه سیاست لری نینگ اوزگریشی نینگ مهم ایکن لیگی نی معلوم قیلدی.
"بیر یقه دن باش چیقاریب کیلگوسی ده جوده کوچلی بوله میز. کیلگوسی ده اوروپا نینگ مهم رول اوینَشی ممکن" دییه قید ایتگن فن در لاین, یلغان بیلگی بیریاتگن تامان لرنی اوشبو عملی نی توخته تیش گه چقیررایکن, توغری بیلگی نینگ اهمیتی گه دقت قره تدی.
فن در لاین, اوروپا ده اینگ مهم طبی مواد نینگ هر تامان گه انتقال ایتتریلیاتگن لیگی نی بیلدیررایکن, امکانی بولگن اعضا لرنینگ بیر بیر لری گه یاردم بیره باشله گن لیگی نی معلوم قیلدی.
اوروپا نینگ ایندی فرقلی لیق لر و مخالفت لر نی بیر تامان گه قوییشی کیره ک ایکن لیگی نی معلوم قیلگن فن در لاین, "ینگی دنیا ده جسارت, ایشانچ و همکارلیککه احتیاجی میز بار" دییه قید ایتدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
